CELEX: 62020CN0563
Language: ro
Date: 2020-10-28 00:00:00
Title: Cauza C-563/20: Cerere de decizie preliminară introdusă de Sąd Okręgowy w Warszawie (Polonia) la 28 octombrie 2020 – ORLEN KolTrans sp. z o. o./Prezes Urzędu Transportu Kolejowego

8.2.2021   
            
            
               RO
            
            
               Jurnalul Oficial al Uniunii Europene
            
            
               C 44/24
            
         
      Cerere de decizie preliminară introdusă de Sąd Okręgowy w Warszawie (Polonia) la 28 octombrie 2020 – ORLEN KolTrans sp. z o. o./Prezes Urzędu Transportu Kolejowego
      (Cauza C-563/20)
      (2021/C 44/29)
      Limba de procedură: polona
      
         Instanța de trimitere
      
      Sąd Okręgowy w Warszawie
      
         Părțile din procedura principală
      
      
         Reclamantă: ORLEN KolTrans sp. z o. o.
      
         Pârât: Prezes Urzędu Transportu Kolejowego
      
         Întrebările preliminare
      
      
                  1)
               
               
                  Articolul 30 alineatul (2) litera e) din Directiva 2001/14/CE a Parlamentului European și a Consiliului din 26 februarie 2001 privind repartizarea capacităților de infrastructură feroviară, perceperea de tarife pentru utilizarea infrastructurii feroviare și certificarea siguranței (1) trebuie interpretat în sensul că acesta acordă întreprinderii feroviare care utilizează sau intenționează să utilizeze infrastructura feroviară dreptul de a participa la procedura desfășurată de un organism de control prin care se urmărește stabilirea, de către administratorul infrastructurii feroviare, a cuantumului tarifelor pentru accesul la infrastructura feroviară?
               
            
                  2)
               
               
                  În cazul unui răspuns negativ la prima întrebare, articolul 30 alineatele (5) și (6) din Directiva 2001/14/CE trebuie interpretat în sensul că acesta acordă întreprinderii feroviare care utilizează sau intenționează să utilizeze infrastructura feroviară dreptul de a ataca decizia organismului de control privind aprobarea cuantumului tarifelor pentru accesul la infrastructura feroviară stabilite de administratorul acestei infrastructuri?
               
            
         (1)  JO 2001, L 75, p. 29, Ediție specială, 07/vol. 8, p. 66.